**މަސްވެރިކަންކުރާ އުޅަނދުފަހަރަށް ޑިއުޓީ އުނިކޮށްފައިވާ ޑީސަލް ވިއްކުމާބެހޭ އުޞޫލު**

|  |  |  |  |
| --- | --- | --- | --- |
| މި އުޞޫލަކީ، މުދާ އެކްސްޕޯޓް ކުރުމާއި، އިމްޕޯޓް ކުރުމާއި، ރީއެކްސްޕޯޓް ކުރުމުގެ ޤަވާޢިދުގެ ޖަދުވަލު 6ގެ (1) ވަނަ ނަންބަރުން ބާރުލިބިގެން ހަދާފައިވާ އުސޫލެކެވެ.  | (ހ) | 1. | ތަޢާރުފާއި ނަން |
| މި އުޞޫލަށް ކިޔާނީ، " މަސްވެރިކަންކުރާ އުޅަނދުފަހަރަށް ޑިއުޓީ އުނިކޮށްފައިވާ ޑީސަލް ވިއްކުމާބެހޭ އުސޫލު" މިހެންނެވެ. | (ށ) |  |  |
| ޑިއުޓީ މަޢާފުކޮށްފައިވާ ޑީސަލް ވިއްކާ ފަރާތާއި ގަންނަ ފަރާތް މިނިސްޓްރީގައި ރަޖިސްޓްރީ ކުރަންވާނެއެވެ.  | (ހ) | 2. | ޑިއުޓީ މަޢާފުކޮށްފައިވާ ޑީސަލް ވިއްކާ ފަރާތާއި ގަންނަ ފަރާތް ރަޖިސްޓްރީކުރުން |
| މި އުޞޫލްގެ ދަށުން ޑިއުޓީ އުނިކޮށްފައިވާ ޑީސަލް ގަންނަށް ބޭނުންވާ މަސްވެރިކަންކުރާ އުޅަނދުފަހަރު މިނިސްޓްރީގައި ރަޖިސްޓްރީ ކުރާނީ "ފަހިހަކަތަ" މޯބައިލް އެޕްލިކޭޝަން މެދުވެރިކޮށެވެ. މި މާއްދާގެ ދަށުން "ފަހިހަކަތަ" އެޕްލިކޭޝަން މެދުވެރިކޮށް ރަޖިސްޓްރީކުރުމަށްޓަކައި އަންނަނިވި ލިޔެކިޔުންތައް ހުށަހަޅަންވާނެއެވެ. 1. މަސްވެރިކަންކުރާ އުޅަނދުގެ އޮޑިވެރިޔާގެ ދިވެހިރައްޔިތެއްކަން އަނގައިދޭ ކާޑުގެ ކޮޕީ
2. މަސްވެރިކަންކުރުމުގެ ލައިސަންސްގެ ކޮޕީ (މުއްދަތު ހަމަނުވާ)
 | (ށ) |  |
| މި އުޞޫލްގެ ދަށުން ޑިއުޓީ އުނިކޮށްފައިވާ ޑީސަލް ވިއްކާ ފަރާތްތަކުން މިނިސްޓްރީގައި ރަޖިސްޓްރީވާނީ "މަސްވެރިންނަށް ޑިއުޓީ އުނިކޮށްފައިވާ ޑީސަލް ދޫކުރަށް އެދޭ ފަރާތްތަކުން ހުށަހަޅާ ފޯމް" ފޯމުންނެވެ. މިމާއްދާގެ ދަށުން ރަޖިސްޓްރީކުރުމަށްޓަކައި ފޯމާއިއެކު އަންނަނިވި ލިޔެކިޔުންތައް ހުށަހަޅަންވާނެއެވެ. 1. އައި.ޑީ.ކާރޑު/ކުންފުނީގެ ރަޖިސްޓްރީގެ ކޮޕީ
2. އިމްޕޯޓް މުދާ ވިއްކުމުގެ ހުއްދައިގެ ކޮޕީ
3. ގުޑްސް އެންޑް ސަރވިސަސް ޓެކްސް (ޖީ.އެސް.ޓީ) ރަޖިސްޓްރީ
4. ސްމޯލް މީޑިއަލް އެންޓަރޕްރައިސަސް (އެސްއެމްއީ) ކުންފުންޏެއްގެ ގޮތުގައި މިނިސްޓްރީ އޮފް އިކޮނޮމިކް ޑިވެލޮޕްމަންޓްގައި ރަޖިސްޓްރީކޮށްފައިވާނަމަ އެރަޖިސްޓްރީ ކޮޕީ
 | (ނ) |  |  |
| ޑިއުޓީ އުނިކޮށްފައިވާ ޑީސަލް ގަތުމަށް މަސްވެރިކަންކުރާ އުޅަނދުފަހަރުން، ޑީސަލް ވިއްކާ ފަރާތަށް [ފަހި ހަކަތަ] މޯބައިލް އެޕްލިކޭޝަން މެދުވެރިކޮށް ޖެނެރޭޓްކުރާ ޓޯކަން ހުށަހަޅަންވާނެއެވެ.  | (ހ) | 3. | ޑިއުޓީ އުނިކޮށްފައިވާ ޑީސަލް ގަންނަ ފަރާތް  |
| މި އުޞޫލުގެ ދަށުން ކޮންމެ މަސްވެރި އުޅަނދަކަށްވެސް ޑިއުޓީ އުނިކޮށްފައިވާ ޑީސަލްގެ އިނާޔަތް މަހެއްގެ މައްޗަށް ލިބޭނެ އަދަދު (ކެޕް)، އުޅަނދުގެ އިންޖީނުގެ ކެޕޭސިޓީ (ހޯސްޕަވަރ) އަށްބަލައި މިނިސްޓްރީއިން ކަނޑައަޅާނެއެވެ. މިގޮތުން އެއުޅަނދަކަށް ކަނޑައަޅާ ކެޕް، [ފަހި ހަކަތަ] މޯބައިލް އެޕްލިކޭޝަނުން ބެލޭނެއެވެ.  | (ށ) |  |  |
| މި އުޞޫލުގެ 2 ވަނަ މާއްދާގެ (ށ)ގެ ދަށުން، ޑިއުޓީ އުނިކޮށްފައިވާ ޑީސަލްގެ އިނާޔަތް ހޯދާ އުޅަނދަކީ މުއްދަތު ހަމަނުވާ މަސްވެރިކަންކުރުމުގެ ޞައްޙަ ލައިސަންސެއް އޮތް އުޅަނދަކަށް ވާންވާނެއެވެ.  | (ނ) |  |  |
| ޑިއުޓީ އުނިކޮށްފައިވާ ޑީސަލް ގަތުމަށް ޓޯކަން ހުށަހެޅުމުން، ވިއްކާ ފަރާތުން [ފަހި ހަކަތަ] އެޕްލިކޭޝަން މެދުވެރިކޮށް ޓޯކަން ސްކްރީންކޮށް ޞައްޙަ ޓޯކަން އެއްކަން ކަށަވަރުކުރަންވާނެއެވެ. | (ހ) | 4. | ޑިއުޓީ އުނިކޮށްފައިވާ ޑީސަލް ވިއްކާ ފަރާތް |
| މި މާއްދާގެ (ހ) ގައިވާ ގޮތުގެ މަތިން ޓޯކަންގެ ސައްހަކަން ޔަޤީންކުރުމަށްފަހު، ޑީސަލް އަޅައިދެނީ ޓޯކަން ނަގާފައިވާ މަސްވެރި އުޅަނދަށްކަން ޔަޤީންކުރަންވާނެއެވެ.  | (ށ) |  |  |
| މި އުޞޫލުގެ ދަށުން ޑިއުޓީގެ އިނާޔަތް ދިނުމަށް، ޑީސަލް ލީޓަރަކުން، ޑިއުޓީގެ ގޮތުގައި އުނިކުރާނެ އަދަދު ކަނޑައަޅާނީ މިނިސްޓްރީއިންނެވެ.  | (ހ) | 5. | ޑިއުޓީގެ އިނާޔަތް ކަނޑައެޅުން އަދި ޑިއުޓީ އުނިކޮށްފައިވާ ޑީސަލް ވިއްކާ އަގު |
| މި މާއްދާގެ (ހ) ގެ ދަށުން ޑިއުޓީގެ ގޮތުގައި އުނިކުރާނެ އަދަދު، މަދުވެގެން ކޮންމެ 3 މަހަކުން އެއްފަހަރު، މިނިސްޓްރީއިން ކަނޑައަޅަންވާނެއެވެ.  | (ށ) |  |
| ޑިއުޓީ އުނިކޮށްފައިވާ ޑީސަލް ވިއްކާ ފަރާތުން އާންމު ފަރާތްތަކަށް ޑީސަލް ވިއްކާ އަގު މިނިސްޓްރީއަށް އަންގަންވާނެއެވެ.  | (ނ) |  |  |
| ޑިއުޓީ އުނިކޮށްފައިވާ ޑީސަލް ވިއްކާ ފަރާތުން، މިއުސޫލުގެ ދަށުން މަސްވެރި އުޅަނދަކަށް ޑީސަލް ވިއްކަންވާނީ، ފަހިހަކަތަ އެޕްލިކޭޝަންގައި އެފަރާތަކުން ޑިއުޓީ އުނިކޮށްފައިވާ ޑީސަލް ވިއްކުމަށް އާންމުކޮށްފައިވާ އަގުގައެވެ.  | (ރ) |  |  |
| ޑިއުޓީ އުނިކޮށްފައިވާ ޑީސަލް ވިއްކާ ފަރާތުން، ޑިއުޓީއަށްވާ ފައިސާ ހޯދުމަށް މިނިސްޓްރީއަށް ހުށަހަޅަންވާނީ ވިދިގެން އަންނަ މީލާދީ މަހުގެ 15 (ފަނަރަ) ވަނަ ދުވަހުގެ ކުރިން އިންވޮއިސް އަކުންނެވެ.  | (ހ) | 6. | ޑިއުޓީ އުނިކޮށްފައިވާ ޑީސަލް ވިއްކާ ފަރާތުން ފައިސާ ހޯދުމަށް ހުށަހަޅުން |
| މި މާއްދާގެ (ހ) ދަށުން ހުށަހަޅާ އިންވޮއިސްގައި އަންނަނިވި ތަފްޟީލުތައް ހިމަނަންވާނެއެވެ.1. ކުންފުނި/ ފަރާތުގެ ނަމާއި އެޑްރެސް
2. ޑިއުޓީގެ ފައިސާ ކްލެއިމްކުރާ މުއްދަތު
3. ޑިއުޓީގެ އިނާޔަތުގެ ދަށުން ވިއްކާފައިވާ ތެލުގެ މިންވަރު (ލީޓަރުން)
4. ޑިއުޓީގެ ފައިސާގެ ގޮތުގައި ހޯދުމަށް ހުށަހަޅާ މިންވަރު (ރުފިޔާއިން)
 | (ށ) |  |  |
| މާއްދާގެ (ހ) ގެ ދަށުން ހުށަހަޅާ އިންވޮއިސްގައި ކުންފުނީގެ ތައްގަނޑާއި ކަމާގުޅޭ ފަރާތެއްގެ ސޮއި ހިމަނަންވާނެއެވެ.  | (ނ) |  |  |
| މި އުޞޫލަށް ޢަމަލުކުރަން ފަށާނީ، މި އުޞޫލު ދިވެހިސަރުކާރުގެ ގެޒެޓުގައި ޝާއިޢުކުރާ ތާރީޚުން ފެށިގެންނެވެ. |  | 7. | ޢަމަލުކުރަން ފަށާ ތާރީޚު |
| މި އުޞޫލުގައި އެލަފުޒެއް ނުވަތަ އެޢިބާރާތެއް ބޭނުންކޮށްފައި އޮތްގޮތުން ކަނޑައެޅިގެން އެހެން ގޮތަކަށް ދޭހަނުވާހާ ހިނދަކު؛"މިނިސްޓްރީ" ކަމަށް ބުނެފައި އެވަނީ، މަސްވެރިކަމުގެ ސިޔާސަތު ތަންފީޛު ކުރުމަށް ޙަވާލުކޮށްފައިވާ ވުޒާރާއަށެވެ. |  | 8. | މާނަކުރުން |